कार्यक्रम से एक दिन पहले जिला प्रशासन के पास उपराष्ट्रपति कार्यालय से सूचना मिली थी कि डा. अंसारी की पत्नी सलमा अंसारी गंगा दर्शन करेंगी। इसके लिए मुहम्मदाबाद के महदेवाघाट का चुनाव किया गया था। इसके बाद आनन-फानन में जिलाधिकारी के निर्देश पर उक्त मार्ग की छानबीन शुरू हो गई। सुरक्षा से संबंधित तैयारियां पूरी की गई। पुलिया के पास मिट्टी डालकर उसे ठीक किया गया। इसके बाद जिला प्रशासन ने गंगा के दर्शन के विषय में पूरी जानकारी उपराष्ट्रपति कार्यालय को भेज दी।